આથી જ્યારે પણ મૌકો મળે ત્યારે દિલના ઉંડાણથી, ખુલુસે નિય્યતની સાથે પોતાના મસઅલાઓ પોતાની ભાષામાં પોતાના ઈમામને બયાન કરે, જ્યારે કોઈ પુત્ર પોતાના પિતા પાસે કંઈ માગણી કરે છે તો પિતાને ખુશી થાય છે. મુશ્કેલીઓમાં પુત્રને માર્ગદર્શન આપવું તે એક પિતા માટે ખુશી અને આનંદનું કારણ બને છે. ઈમામ (અ.સ.) આપણા દિલોની વાતોથી માહિતગાર છે. તેમની સમક્ષ દર્દમંદ દિલ લઈને જઈએ. આપણા હોંઠોને ફડફડાવીએ, જરુર ઈમામ (અ.સ.) મસઅલાઓ ઉકેલી દેશે. આ બાબત ફરી વર્ણવી રહ્યા છીએ કે ઈમામ (અ.સ.) આપણી દરેક ભાષા અને દરેક લહેજાને જાણે છે. તેમને પોતાના સમજીને પોતાની ભાષામાં વાત કરીએ. અનુભવ કરીને તો જુઓ, દિલને કેટલું સુકુન અને ઈત્મેનાન પ્રાપ્ત થાય છે.